OPISNI KRITERIJI ZA OCENJEVANJE ZNANJA

IZ GLASBENE VZGOJE

UČITELJICA GLASBENE VZGOJE V 5., 6., 7., 8., IN 9. RAZREDU:

S. C.

V šolskem letu 2010 - 11 bom pridobila ocene pri pouku glasbene vzgoje na naslednji način:

5. razred

- 2 pisna preizkusa

- 2 praktična preizkusa znanja

6., 7., 8. razred

- 1 ustni preizkus znanja,

- 1 praktični preizkus znanja

- 1 pisni preizkus znanja

9. razred

- 1 ustni preizkus znanja,

- 1 praktični preizkus znanja

- 1 pisni preizkus znanja

- 0cena referata o delu in življenju skladateljev 20. stoletja

TEMELJNI STANDARDI ZNANJA PO RAZREDIH

Peti razred

• poglabljajo in razvijajo analitični melodični posluh v širšem tonskem obsegu (durova lestvica), ob asociativnih predstavah zlogovnega in notnega zapisa;

• poglabljajo in izostrujejo analitični ritmični posluh v širšem obsegu tonskih trajanj in temeljnih taktovskih načinov ob asociativnih predstavah slikovnih in notnih zapisov;

• razvijajo občutek za slovensko homofono petje in sozvočja v skupinskem instrumentalnem

muziciranju;

• pojejo madžarsko ljudsko pesem ter spoznajo njene značilnosti (sinkopa);

• poglabljajo pozornost in zbranost;

• razvijajo glasbeni spomin;

• razvijajo razumevanje glasbenega oblikovanja in iz njih izvirajočih glasbenih oblik.

• širijo glasovni obseg;

• uresničujejo izvajalske oznake;

• sodelujejo pri nakazovanju fonomimike in metruma;

• stopnjujejo spretnost instrumentalne igre ter oznak za tempo in dinamiko.

• razumejo osnovno orientacijo v glasbeno grafičnih slikovnih, zlogovnih in notnih zapisih;

• uporabljajo solmizacijske zloge in tonsko abecedo za poimenovanje tonskih višin;

• poznajo osnovna tonska trajanja, pavze ter taktovske načine;

• razumejo glasbeno obliko variacije;

• poznajo pomembna slovenska glasbena središča in ustanove;

• razvijajo odnos do tuje glasbene kulture.

Šesti razred

• razvijajo analitični melodični posluh s poudarkom na razlikovanju durovih in molovih vsebin;

• poglabljajo analitični ritmični posluh v širšem obsegu tonskih poddelitev, pavz in različnih taktovskih načinov;

• stopnjujejo zanesljivost in samostojnost pri dvo-in večglasnih izvedbah;

• utrjujejo glasbeno oblikovno mišljenje;

• podaljšujejo pozornost pri poslušanju in glasbeni spomin.

• oblikujejo pevski glas in njegov obseg;

• poznajo pogoje za zdravo petje in problematiko mutacije;

• stopnjujejo orientacijo in spretnost na različnih glasbilih šolskega instrumentarija.

• poznajo temeljne značilnosti lestvic ter durove in molove tonalitete v obsegu, ki ga potrebujejo za razumevanje glasbenih napovedi;

• imajo celostno predstavo o tonskem in notnem sistemu ter tonski abecedi;

• poznajo tonske poddelitve in značilne zvočne poudarke;

• razumejo pojma absolutna in programska glasba;

• razvijajo spoznanje o glasbenih vrednotah posameznih narodov ter vsebinah in oblikah, ki imajo simbolični pomen (himne);

• razvijajo spoznanje o univerzalnosti glasbe, ki zbližuje ljudi različnih okolij in je skupna kulturna zakladnica človeštva.

Sedmi razred

• poglabljajo melodični, ritmični in harmonski posluh;

• stopnjujejo sposobnost analitične zaznave ter sinteze izraznih in oblikovnih prvin;

• razvijajo sposobnost estetskega opazovanja, presoje, oblikovanja in vrednotenja;

• vrednotijo svoje in druge glasbene dosežke.

• stopnjujejo spretnost petja in instrumentalne igre v skladu s svojimi interesi za posamezne oblike izvajanja, dečki pa glede na svoje individualne razvojne možnosti, ki jih prinaša mutacija.

• temeljne značilnosti glasbenega razvoja od začetka do 18. stoletja in poimenujejo stilna obdobja;

• najbolj značilne glasbene oblike (motet, madrigal, maša, fuga, suita, opera, kantata, oratorij);

• pomembnejša dela ustvarjalcev - skladateljev renesanse in baroka;

• poznajo umetne pesmi skladateljev renesanse in baroka.

Osmi razred

• poglabljajo melodični, ritmični in harmonski posluh;

• razvijajo sposobnost zaznave izraznih in oblikovnih značilnosti v stilnih obdobjih do romantike;

• ob glasbenih primerih različnih stilnih obdobij poglabljajo sposobnost estetskega opazovanja, presoje, oblikovanja in vrednotenja.

• stopnjujejo spretnost petja in instrumentalne igre v skladu s svojimi interesi za posamezne oblike izvajanja

• razumejo temeljne značilnosti glasbene umetnosti v klasicizmu in romantiki;

• poznajo imena glavnih stilnih obdobij do romantike, najpomembnejše glasbene oblike in ustvarjalce;

• uzaveščajo pojem trajne umetniške vrednosti klasike v glasbi in jo prepoznavajo v sodobnih

glasbenih sporedih skupaj s poustvarjalci

Deveti razred

• utrjujejo posluh;

• zaznavajo temeljne glasbene značilnosti 20. stoletja;

• poglabljajo sposobnost estetskega opazovanja, presoje, oblikovanja in vrednotenja.

• po svojih individualnih zmožnostih in interesih poglabljajo spretnost petja, instrumentalne igre in gibalnega odzivanja ob glasbi.

• temeljne značilnosti razvoja glasbene umetnosti 20. stoletja in razsežnost pojma sodobna glasba;

• nekaj glasbenih del skladateljev in poustvarjalcev 20. stoletja;

• pomen glasbenih vrednot za slovensko in občo kulturo človeštva;

Minimalni standardi se v skladu z razvojem glasbenih sposobnosti pri izvajanju, ustvarjalnosti ter analitični zaznavi preverja s petjem ali igro na Orffovih inštrumentih. V ospredju je doživljajsko poslušanje in sprejemanje glasbene literature.

Minimalni standardi znanja poudarjajo glasbeno recepcijo in prepoznavanje glasbene literature v povezavi z nakazanimi glasbenimi pojmi.

|  |  |  |  |  |  |
| --- | --- | --- | --- | --- | --- |
| Stopnja dosežka |  Odlično 5  |  Prav dobro 4 |  Dobro  3 |  Zadostno 2 |  Nezadostno 1 |
|  IZVAJANJE: Petje Instrumentalnaigra | Natančno,  aktivno, in estetsko zapoje – zaigra samostojno in v skupini. Upošteva dinamične in agogične označbe.  | Estetsko zapoje – zaigra samostojno in v skupini, upošteva večino dinamičnih in agogičnih označb. | Zapoje – zaigra samostojno in v skupini, agogične in dinamične označbe upošteva delno.  (aktiven je v skupini ). | Poje in igra v skromnem obsegu, ne upošteva dinamike in agogike. | Ne poje, ne igra - ne sodeluje. |
|   POSLUŠANJE | Zbrano in doživljajsko posluša, ima dober spomin, analizira in prepoznava glasbene primere, zna kritično presojati.  | Zbrano posluša, ima kar dober spomin, analizira, prepoznava in vrednoti glasbene primere. | Posluša, delno analizira in prepoznava glasbene primere. | Nezbrano posluša, analiziranje in prepoznavanje glasbenih primerov je slabo, potrebuje dodatno razlago. | Ne posluša (ni zmožen analitičnega poslušanja). |
|    USTVARJANJE | Samostojno in doživeto poustvarja, pozna in upošteva interpretacijo, sam ustvarja ritmične in melodične  spremljave, glasbene vsebine izraža besedno,likovno in gibno-plesno.  | Doživeto poustvarja, upošteva skoraj vso interpretacijo, ustvarja lažje ritmične in melodične spremljave, glasbene vsebine izraža besedno, likovno in gibalno-plesno. | Poustvarja le delno, interpretacija je skromna, nima zamisli za ustvarjanje spremljav- potrebuje pomoč in vzpodbudo učitelja. | Poustvarja skromno, interpretacije ni, ob glasbi se izraža le v eni obliki, potrebuje pomoč učitelja. | Ne poustvarja, se ne izraža ob glasbi(zavrača vzpodbudo) |

|  |  |  |  |  |  |
| --- | --- | --- | --- | --- | --- |
|   GLASBENA ZNANJA  7. razred            | Zelo dobro pozna:-značilnosti glasbene umetnosti v starem veku, renesansi in baroku (skladatelje in njihova dela, glasbene oblike);-imena glavnih stilnih obdobij do klasike; pridobljeno znanje zna uporabljati in povezovati. | Pozna: značilnosti glasbene umetnosti  v starem veku, renesansi in baroku (skladatelje in pomembna dela, glasbene oblike ), imena stilnih obdobij do klasike; pridobljeno znanje zna uporabljati.   | Delno pozna: značilnosti glasbene umetnosti v starem veku, renesansi in baroku (skladatelje in pomembna dela, glasbene oblike ), imena stilnih obdobij do klasike; za razumevanje pojmov in vsebin potrebuje pomoč.  | Zelo slabo pozna: značilnosti glasbe v starem veku, renesansi in baroku (skladatelje in pomembna dela, glasbene oblike ), imena stilnih obdobij do klasike; potrebuje dodatno razlago.  | Ne pozna značilnosti glasbe v starem veku, renesansi in baroku (ne skladateljev in del, ne glasbenih oblik), ne imena stilnih obdobij do klasike; glasbenih pojmov ne razume in jih ne uporablja.   |
|   8. razred               | Zelo dobro pozna:-značilnosti glasbene umetnosti v klasicizmu in romantiki (skladatelje in njihova dela, glasbene oblike);-imena glavnih stilnih obdobij do romantike; pridobljeno znanje zna uporabljati in povezovati.  | Pozna: značilnosti glasbene umetnosti v klasicizmu in romantiki (skladatelje in pomembna dela, glasbene oblike ), imena stilnih obdobij do romantike; pridobljeno znanje zna uporabljati.   | Delno pozna: značilnosti glasbene umetnosti v klasicizmu in romantiki (skladatelje, dela, glasbene oblike), imena stilnih obdobij do romantike; za razumevanje pojmov in vsebin potrebuje pomoč.   | Zelo slabo pozna: značilnosti glasbe v klasicizmu in romantiki - le nekatere skladatelje, glasbena dela in oblike), imena stilnih obdobij do romantike; potrebuje dodatno razlago.   | Ne pozna značilnosti glasbe v klasicizmu in romantiki (ne skladateljev in del, ne glasbenih oblik), ne imena stilnih obdobij do romantike; glasbenih pojmov ne razume in jih ne uporablja. |
|   9. razred                 | Zelo dobro pozna značilnosti razvoja glasbe 20.stoletja – sodobne glasbe(skladatelje in poustvarjalce, njihova dela); pridobljeno znanje zna uporabljati in povezovati.Pozna glasbene pojme. Svoje znanje zna ustrezno predstaviti, predstavitev je prepričljiva, jasna in estetska. Analiza predstav je natančna, smiselna in podprta s teoretičnim znanjem. Uporablja podatke iz različnih virov in jih smiselno povezuje v celoto.  | Pozna značilnosti razvoja glasbe20.stoletja – sodobne glasbe  (skladatelje in poustvarjalce, njihova dela);  pridobljeno znanje zna uporabljati.Pozna glasbene pojme. Svoje glasbeno znanje predstavi še kar zadovoljivo brez pomoči učitelja. Analiza glasbenih del ni dovolj natančna. | Delno pozna  značilnosti razvoja glasbe20.stoletja – sodobne glasbe  (skladatelje in poustvarjalce, njihova dela);  za razumevanje pojmov in vsebin potrebuje pomoč.Pomanjkljivo, a še ustrezno pozna in uporablja glasbene pojme. Svoje znanje predstavi samostojno, vendar z večjimi napakami. | Zelo slabo pozna značilnosti razvoja glasbe 20.stoletja – sodobne glasbe  (le nekatere skladatelje in poustvarjalce, njihova dela);  za razumevanje potrebuje dodatno razlago.Razumevanje bistvenih pojmov in zakonitosti v glasbeni zgodovini je pomanjkljivo. Svoje znanje lahko predstavi le ob pomoči  učitelja. | Ne pozna značilnosti razvoja glasbe20.st. – sodobne glasbe (ne  skladateljev in poustvarjalcev, ne njihovih del);  glasbenih pojmov ne razume in jih ne uporablja.Če učenec ne doseže minimalnih standardov znanja, ima oceno nezadostno. |

OCENA REFERATA

|  |  |  |  |  |  |
| --- | --- | --- | --- | --- | --- |
|  Stopnja dosežkaOcenjuje se: |  Odlično 5  |  Prav dobro 4 |  Dobro  3 |  Zadostno  2 |  Nezadostno 1 |
|   Vsebina   | - vsebina je dovolj obsežna, zanimiva in natančno predstavljena;- podani so pomembni podatki iz življenja skladateljev 20. stoletja- navedena so vsa pomembna dela skladatelja s slušnim primerom- učenec natančno posreduje strokovne vire, ki jih je uporabil  | - vsebina je obsežna, zanimiva in natančno predstavljena;- podani so podatki iz življenja skladateljev 20. stoletja- navedena so vsa pomembna dela skladatelja- učenec posreduje strokovne vire, ki jih je uporabil  | - vsebina ni dovolj obsežna, zanimiva in površno predstavljena;- podani so le nekateri podatki iz življenja skladateljev 20. stoletja- navedena so le nekatera dela skladatelja- učenec površno posreduje strokovne vire, ki jih je uporabil  | - vsebina ni dovolj obsežna in površno predstavljena- podani so skromni podatki iz življenja skladateljev 20. stoletja- učenec ne navede del skladatelja- učenec ne posreduje strokovnih virov, ki jih je uporabil  |  - Učenec ne izdela referata in ga ne predstavi sošolcem |
|   Predstavitev referata  | - učenec govori prosto, njegova interpretacija je jasna in natančna | - učenec ne govori prosto, njegova interpretacija je jasna in natančna  | - učenec ne govori prosto, njegova interpretacija ni jasna in natančna  | - učenec ne govori prosto, njegova interpretacija je površna  |
|  Uporaba pripomočkov:– plakat,- prosojnice,- predstavitev v PowerPointu  |  - za predstavitev teme uporabi plakat, prosojnico ali predstavitev v PowerPointu;- pripomoček je izdelan estetsko, smiselno in pregledno;- učenec predstavi slike skladateljev in primere raznih partitur- slikovni material in vsebina sta pravilno, izvirno in nazorno predstavljena  |  - za predstavitev teme uporabi plakat, prosojnico ali predstavitev v PowerPointu;- pripomoček je izdelan dokaj estetsko, smiselno in pregledno;- učenec predstavi slike skladateljev- slikovni material in vsebina sta pravilno predstavljena  |  - za predstavitev teme je  pripravil skromne pripomočke  |  - za predstavitev teme ni pripravil pripomočkov  |
|  Preverjanje | - po predstavljenem referatu zna odgovoriti na zastavljena vprašanja učitelja glede vsebine  | - po predstavljenem referatu zna odgovoriti na nekatera zastavljena vprašanja učitelja glede vsebine  | - po predstavljenem referatu zna površno odgovoriti na nekatera zastavljena vprašanja učitelja glede vsebine  | - po predstavljenem referatu ne zna odgovoriti na zastavljena vprašanja učitelja glede vsebine  |

**PODLAGA ZA USTNO OCENJEVANJE ZNANJA IZ GLASBENE VZGOJE**

Učenec/učenka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred:\_\_\_\_\_\_\_\_\_\_\_\_\_\_\_\_\_\_\_\_\_\_Datum:\_\_\_\_\_\_\_\_\_\_\_\_\_Ocena:\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| (minimalni, temeljni, zahtevnejši standardi znanja)Vprašanja: | Dosega | Delno dosega | Ne dosega | Opombe |
| 1. |   |   |   |   |
| 2. |   |   |   |   |
| 3. |   |   |   |   |
| 4. |   |   |   |   |
| 5. |   |   |   |   |
| 6. |   |   |   |   |
| 7. |   |   |   |   |
| 8. |   |   |   |   |
| 9. |   |   |   |   |
| 10. |   |   |   |   |
|   |   |   |   |   |
|   |  Skupno število točk: |   |   |
|  |  |  |  |  |  |

Kriterij ocenjevanja:

Dosega -2 točki                delno dosega -1 točka                       ne dosega -0 točk

|  |  |  |  |  |  |
| --- | --- | --- | --- | --- | --- |
| Število točk: | 18-20 | 15-17 | 12-14 | 9-11 | 0-8 |
| OCENA: | Odl (5) | Pdb (4) | Db (3) | Zd (2) | Nzd (1) |

PRAKTIČNI PREIZKUS ZNANJA PRI PREDMETU GLASBENA VZGOJA

v 5., 6., 7., 8., 9. razredu

Učiteljica: Slavica Cvitanič

RAZLAGA KRITERIJEV ZA PRAKTIČNI PREIZKUS ZNANJA PRI GLASBENI VZGOJI

5. in 6. razred

1. Orientacija v partituri

Učenec odgovori na 5 zastavljenih vprašan iz glasbene teorije. Za vse pravilne odgovore lahko dobi 5 točk. Za vsak napačen odgovor se mu odšteje ena točka.

2. Petje z ustvarjalnostjo

Učenec zapoje celotno pesem z vsemi kiticami. Glede na njegovo izvedbo lahko dobi 6 točk – ritmično in melodično točno izvajanje 2 točki, izgovorjava besedila 1 točka, doživeto izvajanje pesmi 3 točke.

3. Petje s solmizacijskimi zlogi

Učenec zapoje pesem s solmizacijskimi zlogi. Za brezhibno izvedbo prejme 2 točki. Če zapoje polovico zlogov narobe, dobi 1 točko; v kolikor pa ne obvlada petja solmizacijskih zlogov, pa ne dobi nobene točke.

2. Petje s tonsko abecedo

Učenec zapoje pesem s tonsko abecedo. Za brezhibno izvedbo prejme 2 točki. Če zapoje polovico tonov narobe, dobi 1 točko; v kolikor pa ne obvlada petja s tonsko abecedo, pa ne dobi nobene točke.

5. Ritmična spremljava

Učenec si izbere ritmični inštrument po svoji želji. Nanj zaigra preprosto ritmično spremljavo k peti pesmi. Predhodno lahko spremljavo tudi vadi. Za natančno spremljavo bo dobil 2 točki.

6. Analiza poslušane skladbe

Učenec posluša predvajani primer in v petih povedih izrazi svoje občutke ob poslušani glasbi.

V 6. razredu učenec odgovori na 7 vprašanj iz glasbene teorije - orientacija v partituri. Ne odgovarja pa na tretjo točko – petje s solmizacijskimi zlogi!

|  |  |
| --- | --- |
| PRAKTIČNI PREIZKUS ZNANJA ZA OCENO 5. razred 1. Orientacija v partituri                            5 /2. Petje z ustvarjalnostjo                          2 /3. Petje s solmizacijskimi zlogi                 2 /4. Petje s tonsko abecedo                       2 /5. Ritmična spremljava                            1 /6. Analiza poslušane skladbice               1 / Osvojene točke:     13 / Ocena: \_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_                   Podpis: \_\_\_\_\_\_\_\_\_\_\_\_\_\_\_\_\_  Kriterij: 11, 12, 13 točk – odlično9, 10  točk – prav dobro7, 8 točk – dobro5, 6 točk -  zadostno4 točke in manj - nezadostno   | PRAKTIČNI PREIZKUS ZNANJA ZA OCENO 6. razred 1. Orientacija v partituri                             7 /2. Petje z ustvarjalnostjo                           2 /3. Petje s tonsko abecedo                         2 /4.  Ritmična spremljava                             1 /5.  Analiza poslušane skladbice                1 /  Osvojene točke:     13 / Ocena: \_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_                   Podpis: \_\_\_\_\_\_\_\_\_\_\_\_\_\_\_\_\_  Kriterij: 11, 12, 13 točk – odlično9, 10  točk – prav dobro7, 8 točk – dobro5, 6 točk -  zadostno4 točke in manj - nezadostno  |

PRAKTIČNI PREIZKUS ZNANJA - primer

A Glasbena teorija

Pred seboj imaš partituro ali notni zapis skladbe, ki si jo spoznal v šoli. Pozorno jo preglej in odgovori na naslednja vprašanja:

1. Kakšna je pesem po nastanku?
2. V kakšnem taktovskem načinu je pesem zapisana?
3. Preštej takte v pesmi.
4. Kako se imenuje znak nad zadnjo noto?
5. Kako se imenuje prvi takt in zakaj tako?
6. V kateri durovi lestvici je pesem zapisana?
7. Katere notne vrednosti srečamo v pesmi?

B  Petje pesmi

Zapoj pesem z vsemi kiticami. Pazi na:

- lepo izgovorjavo besedila,

- na natančno izvedeno melodijo.

C Glasbena teorija

Zapoj pesem s tonsko abecedo. Upoštevaj zvišane ali znižane tone.

D Inštrumentalna vzgoja

Vzemi si ritmični inštrument in ob petju zaigraj spremljavo nanj.

E Poslušanje glasbe

S petimi besedami opiši značaj poslušane skladbe.

Ugotovi vsaj en inštrument, ki je v poslušani skladbi zaigral.

RAZLAGA KRITERIJEV ZA PRAKTIČNI PREIZKUS ZNANJA PRI GLASBENI VZGOJI

7., 8. in 9. razred

1. Orientacija v partituri

Učenec odgovori na 5 zastavljenih vprašan iz glasbene teorijej. Za vse pravilne odgovore lahko dobi 5 točk. Za vsak napačen odgovor se mu odšteje ena točka.

2. Petje z ustvarjalnostjo

Učenec zapoje celotno pesem z vsemi kiticami. Glede na njegovo izvedbo lahko dobi 6 točk – ritmično in melodično točno izvajanje 2 točki, natančna izgovorjava besedila 1 točka, doživeto izvajanje pesmi 3 točke.

3. Ritmična spremljava

Učenec si izbere ritmični inštrument po svoji želji. Nanj zaigra preprosto ritmično spremljavo k peti pesmi. Predhodno lahko spremljavo tudi vadi. Za natančno spremljavo bo dobil 2 točki.

4. Analiza poslušane skladbe

Učenec posluša predvajani primer in v petih povedih izrazi svoje občutke ob poslušani glasbi.

PRAKTIČNI PREIZKUS ZNANJA ZA OCENO 7., 8., 9. razred

1. Orientacija v partituri                                              5 /

2. Petje z ustvarjalnostjo                                            6 /

- ritmično in melodično natančno izvajanje

- izgovorjava besedila

- doživeto izvajanje vsebine pesmi

3. Ritmična spremljava                                               2 /

4. Analiza poslušane skladbice                                  2 /

Osvojene točke:     15 /

Ocena: \_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_                   Podpis: \_\_\_\_\_\_\_\_\_\_\_\_\_\_\_\_\_

Kriterij: 15, 14  točk – odlično; 13, 12  točk – prav dobro; 11, 10, 9 točk – dobro;  8, 7  točk -  zadostno;  6 točk in manj - nezadostno